proxectonos/corpus_dominio_legal_administrativo_tmp huggingface dataset:
ORDE do 31 de xullo de 1996 sobre peche de oficinas de farmacia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 07/08/1996

Trala entrada en vigor do Decreto 253/1996, do 20 de xuño, polo que se determinan os horarios mínimos de apertura así como os criterios que deben rexer para o establecemento de quendas de urxencia e vacacións das oficinas de farmacia, resulta manifesto que o único caso en que a nosa normativa admite o cesamento temporal das actividades das oficinas de farmacia é o desfrute do período vacacional máximo dun mes ó que se refire o artigo 4 do citado decreto.
Polo tanto, ó marxe de tal suposto e dos previstos en materia sancionadora, non procede outro peche temporal das oficinas de farmacia que, obviamente, o que traia orixe en forza maior.
Resulta, por iso, oportuno dictar unha norma que, con evidente carácter interpretativo, resolva definitivamente a anterior cuestión.
Na súa virtude, en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo 1º
De acordo co disposto no Decreto 253/1996, do 20 de xuño, polo que se determinan os horarios mínimos de apertura así como os criterios que deben rexer para o establecemento de quendas de urxencia e vacacións das oficinas de farmacia, as ditas oficinas só poderán permanecer pechadas ó público fóra do horario ordinario de apertura e nos supostos de vacacións e forza maior.
O disposto no apartado anterior enténdese sen prexuízo da obriga do cumprimento das quendas de urxencia nocturna e diurna reguladas no citado Decreto 253/1996.
Artigo 2º
En calquera outro suposto de peche dunha oficina de farmacia distinto ós mencionados no artigo anterior, a súa reapertura requirirá o levantamento da acta de inspección á que se refire o artigo 11 do Decreto 288/1996, do 12 de xullo, sobre competencias e procedemento para a autorización de apertura de oficinas de farmacia.
Artigo 3º
Se por causa de forza maior se pechase unha oficina de farmacia durante menos de 3 meses, a súa reapertura esixirá tan só comunicación ó colexio de farmaceúticos e á delegación provincial da Consellería de Sanidade e Servicios Sociais.
Disposicións derradeiras
Primeira.-Quedan sen efecto, no ámbito da Comunidade Autónoma de Galicia, o número 1 do artigo
8 da Orde do 17 de xaneiro de 1980, sobre funcións e servicios das oficinas de farmacia e cantas outras disposicións estatais se opoñan ó disposto na presente orde.
Segundo.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 31 de xullo de 1996.
José Mª Hernández Cochón
Conselleiro de Sanidade e Servicios Sociais
9605847
ORDE do 19 de xullo de 1996 pola que se nomean os membros do xurado dos premios de Investigación Xunta de Galicia 1995.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/08/1996

A orde da Consellería de Educación e Ordenación Universitaria do 28 de marzo de 1996 (DOG do 22 de abril), convocou os premios de Investigación Xunta de Galicia 1995 (anexos I, II e III da citada orde).
O artigo 3º da devandita orde establece a composición do xurado. Na súa virtude, e de acordo coas propostas das institucións correspondentes, cómpre proceder ó nomeamento dos membros do xurado. Polo que antecede,
DISPOÑO:
Artigo único.-Nomear membros do xurado dos premios de Investigación Xunta de Galicia 1995 (anexos I, II e III á Orde do 28 de marzo de 1996, DOG do 22 de abril), ás seguintes persoas en representación das institucións que se citan:
Presidente: Miguel A. Ríos Fernández, por delegación do conselleiro de Educación e Ordenación Universitaria.
Vocais:
José Sergio Casas Fernández, en representación da Universidade de Santiago de Compostela, por proposta da propia universidade.
Dolores Esther Fernández Fernández, en representación da Universidade da Coruña, por proposta da propia universidade.
José Tojo Suarez, en representación da Universidade de Vigo, por proposta da propia universidade.
Francisco Guitián Ojea, último galardoado co premio Xunta de Galicia de investigación a unha traxectoria investigadora.
Franco Fernández González, designado polo conselleiro de Educación e Ordenación Universitaria.
Enrique Moldes Teo, designado polo conselleiro de Educación e Ordenación Universitaria.
Guillermo Rojo Sánchez, designado polo conselleiro de Educación e Ordenación Universitaria.
Secretario: Benito R. Fernández Rodríguez, xefe do Servicio de Promoción da Investigación Universitaria da Consellería de Educación e Ordenación Universitaria, que actuará con voz pero sen voto.
Disposición derradeira
A presente orde entrará en vigor ó dia seguinte da súa publicación no Diario Oficial de Galicia.
Santiago de Compostela, 19 de xullo 1996.
Celso Currás Fernández
Conselleiro de Educación e Ordenación Universitaria
9605708
CORRECCIÓN de erros.-Decreto 268/1996, do 6 de xuño, polo que se determinan os nomes oficiais das parroquias pertencentes ós concellos de Cerdedo, Cotobade e Forcarei (provincia de Pontevedra).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 07/08/1996

Advertido erro, por omisión, na publicación do citado decreto efectuada no DOG nº 129, do 2 de xullo de 1996, cómpre face-la oportuna corrección:
No anexo, na páxina 6.493, concello de Cotobade, despois de Loureiro (Santiago), cómpre engadir:
«Rebordelo (San Martiño)Rebordelo (San Martiño P.)»
5706
ORDE do 6 de xuño de 1996 pola que se clasifican postos de traballo reservados a funcionarios de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 07/08/1996

Por Decreto 142/1996, do 17 de abril, da Consellería de Xustiza, Interior e Relacións Laborais, aprobouse a agrupación voluntaria dos concellos de Castro de Rei e Cospeito, da provincia de Lugo, para sostemento en común da praza de secretaría.
Sendo necesario clasifica-los postos de traballo reservados a funcionarios de Administración local con habilitación de carácter nacional correspondentes á devandita agrupación, esta Consellería da Presidencia e Administración Pública, de conformidade co establecido no artigo 159 do Real decreto lexislativo 781/1996, do 18 de abril, nos artigos 2 e 9 do Real decreto 1732/1994, do 29 de xullo, e no uso das facultades que lle confire o artigo 13.2.17 da Lei 4/1988, do 26 de maio, da función pública de Galicia,
DISPÓN:
Clasifica-lo posto de traballo de secretaría da agrupación dos concellos de Castro de Rei e Cospeito, provincia de Lugo, conforme se especifica no anexo que se acompaña á presente orde.
Contra a presente resolución, que é definitiva en vía administrativa, poderá interpoñerse recurso contencioso-administrativo no prazo de dous meses, contados a partir do día seguinte ó da súa publicación no Diario Oficial de Galicia, ante a Sala do Contencioso-Administrativo do Tribunal Superior de Xustiza de Galicia, conforme o disposto no artigo 58 da Lei reguladora da xurisdicción contencioso-administrativa do 27 de decembro de 1956, logo de comunicarllo a esta consellería,
segundo o previsto no artigo 110.3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 6 de xuño de 1996.
Dositeo Rodríguez Rodríguez
Conselleiro da Presidencia e Administración Pública
ANEXO
Corporación: agrupación dos concellos de Castro de Rei e Cospeito.
-Posto de traballo: secretaría.
Clase: segunda.
Subescala: secretaría.
Categoría: entrada.
9605697
CORRECCIÓN de erros.-Orde do 24 de xuño de 1996 pola que se regulan as probas de acceso ós ciclos formativos de formación profesional específica e de artes plásticas e deseño.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/08/1996

Advertidos erros na devandita orde, publicada no Diario Oficial de Galicia nº 137, do 12 de xullo de 1996, procede efectúa-las seguintes correccións:
-No segundo parágrafo do artigo 12, onde di: «A parte xeral acreditará a madurez en relación coas materias comúns e de modalidade da correspondente modalidade de bacharelato. Tamén poderán quedar exentas as persoas que acrediten ter superadas...», debe dicir: «A parte xeral acreditará a madurez en relación coas materias comúns e de modalidade da correspondente modalidade de bacharelato. As persoas que acrediten ter superadas...».
-No segundo parágrafo do artigo 15, onde di: «Da parte da proba relativa ás materias comúns quedarán exentas as persoas que acrediten ter superadas totalmente as probas de acceso á universidade para maiores de vintecinco anos, poderán quedar total ou parcialmente exentas de realizar esta proba de acceso ós ciclos formativos, en función do grao de afinidade...», debe dicir: «Da parte da proba relativa ás materias comúns poderán quedar total ou parcialmente exentas as persoas que acrediten ter superadas totalmente as probas de acceso á universidade para maiores de vintecinco anos, en función do grao de afinidade...».
9605696
ORDE do 24 de xullo de 1996 pola que se resolve a convocatoria de subvencións a proxectos ou accións de investigación-acción, formación e reciclaxe, que teñan relación co esforzo global anti-sida en Galicia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 07/08/1996

Por Orde do 16 de abril de 1996 convocáronse axudas económicas para proxectos ou accións de investigación-acción, actividades de interese comunitario no campo da vixilancia epidemiolóxica, información, prevención, detección, tratamento e atención do VIH/SIDA.
Estas axudas ían dirixidas a aquelas persoas ou institucións que desenvolven as ditas actividades na Comunidade Autónoma de Galicia, coa especial consideración das solicitudes presentadas por institucións públicas ou benéfico-privadas sen ánimo de lucro.
Segundo o artigo 9 da dita orde, a resolución da convocatoria debe publicarse no DOG facendo consta-la contía da axuda concedida.
Por iso, facendo uso das facultades que me confiren os artigos 34 e 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Conceder axuda económica para o financiamento dos proxectos ou accións que, en relación co esforzo global anti-VIH/SIDA, se recollen no anexo desta orde, na contía que nel se determinan.
Santiago de Compostela, 24 de xullo de 1996.
José Mª Hernández Cochón
Conselleiro de Sanidade e Servicios Sociais
5922
CORRECCIÓN de erros.-Orde do 18 de abril de 1996 pola que se regulan as axudas para a reestructuración do viñedo en Galicia.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 07/08/1996

Advertido erro na devandita orde, publicada no DOG nº 88, do luns 6 de maio de 1996, é necesario face-la seguiente corrección:
-Na páxina 4.121, onde di: «A porcentaxe máxima de subvención para bens inmobles será do 33,75% do investimento auxiliable se a explotación radica en zona desfavorecida, e do 26,25% no resto das zonas...», debe dicir: «A porcentaxe máxima de subvención para bens inmobles será do 30% do investimento auxiliable se a explotación radica en zona desfavorecida, e do 26,25% no resto das zonas...».
5902
ORDE do 10 de xullo de 1996 pola que se resolve provisionalmente a convocatoria de axudas económicas para o curso 1996-1997 a unidades que escolaricen alumnos de educación infantil de 4 ou 5 anos en centros docentes privados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/08/1996

A Orde do 19 de marzo de 1996 (DOG do 9 de maio) establece o Regulamento para a concesión de axudas económicas para o curso 1996-1997 a unidades que escolaricen alumnos de educación infantil de 4 ou 5 anos en centros docentes privados.
Avaliadas polas correspondentes comisións as solicitudes presentadas cómpre proceder a resolver provisionalmente a devandita convocatoria e á vista da proposta formulada pola Dirección Xeral de Ordenación Educativa e Centros. Esta consellería,
DISPÓN:
Primeiro.-Resolver provisionalmente a convocatoria de axudas económicas para o curso 1996-1997, concedendo as que se indican no anexo da presente orde.
Segundo.-Segundo o establecido no punto décimo cuarto da Orde do 19 de marzo de 1996, os titulares dos centros que figuran no anexo desta orde remitirán ó Servicio de Inspección, entre o 16 e o 30 de setembro de 1996, certificación do número de alumnos definitivamente matriculados en cada unha das unidades subvencionadas. O Servicio de Inspección, feitas as oportunas comprobacións, remitirá, antes do 11 de outubro de 1996 e xunto co seu informe, á Dirección Xeral de Ordenación Educativa e Centros a devandita certificación.
Terceiro.-Á vista das certificacións e dos informes sinalados no punto anterior, a Dirección Xeral de Ordenación Educativa e Centros formularalle ó conselleiro de Educación e Ordenación Universitaria a proposta de resolución definitiva, que se publicará no Diario Oficial de Galicia.
Santiago de Compostela, 10 de xullo de 1996.
Celso Currás Fernández
Conselleiro de Educación e Ordenación Universitaria
5785
ORDE do 15 de maio de 1996 pola que se resolve o concurso público convocado na Orde do 24 de novembro de 1995 pola que se regula a concesión de subvencións a empresas editoriais, para a edición de libros e materiais didácticos, para niveis non universitarios, impresos en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/05/1996

A Orde do 24 de novembro de 1995 (DOG do 20-12-1995) regula a concesión de subvencións a empresas editoriais, legalmente constituídas, para a edición de libros e materiais didácticos, para niveis non universitarios impresos en lingua galega.
Visto o informe-proposta formulado pola comisión constituída ó abeiro do artigo 10 da devandita orde, esta consellería,
DISPÓN:
Artigo 1º
A concesión de axudas na contía que se indica no anexo desta orde a aqueles proxectos de empresas editoriais que se axustan ós criterios establecidos na Orde do 24 de novembro de 1995 así como a
desestimación daqueles outros proxectos que aparecen con cero pesetas ó non se corresponderen cos criterios e prioridades da devandita orde.
Artigo 2º
As empresas ás que lles sexan subvencionados proxectos deberán presentar ante a Dirección Xeral de Política Lingüística a aceptación da subvención concedida no prazo máximo de dez días contados a partir da publicación desta disposición no DOG segundo o establecido no artigo 12 na Orde do 24-12-1995.
Artigo 3º
A presente disposición pon fin á vía administrativa, segundo o disposto no artigo 109 e) da Lei 30/1992, de réxime xurídico das administraciones públicas e do procedemento administrativo común.
Disposición derradeira
A presente orde entrará en vigor o día seguinte ó da súa publicación no DOG.
Santiago de Compostela, 15 de maio de 1996.
Juan Piñeiro Permuy
Conselleiro de Educación e Ordenación Universitaria
ANEXO
96-3995
CORRECCIÓN de erros.-Decreto 175/1996, do 25 de abril, polo que se determinan os nomes oficiais das parroquias pertencentes ós concellos de Ares, Cabanas, A Capela, Ferrol, Mugardos, Muxía, Santa Comba, As Somozas e Val do Dubra (provincia da Coruña), Barreiros, A Fonsagrada e Sober (provincia de Lugo), Lalín, Oia, O Rosal e Tomiño (provincia de Pontevedra).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/05/1996

Advertidos erros no citado decreto, publicado no DOG nº 97, do 18 de maio de 1996, cómpre efectua-las seguintes correccións:
-No anexo, páxina 4.685, columna Nome oficial, concello de Ferrol,
Onde di:Debe dicir:
Cabana, A (San Antonio)Cabana, A (Santo Antonio)
Mandiá (Santa Eugenia)Mandiá (Santa Uxía)
-Na páxina 4.686, concello da Fonsagrada,
Onde di:Debe dicir:
San Martín de ArroxoSan Martín de Arroxo
(San Martín)(San Martiño)
San Martín de SuarnaSan Marín de Suarna
(San Martín)(San Martiño)
-Na mesma páxina, concello de Lalín,
Onde di:Debe dicir:
Donsión (Santa Eulalia)Donsión (Santa Baia)
Losón (Santa Eulalia)Losón (Santa Baia)
96-970
RESOLUCIÓN do 12 de abril de 1996, da Delegación Provincial de Lugo, pola que se autoriza o establecemento da instalación eléctrica que se cita. (Expediente número S.X.P.A. IN407A 95/208-2. Libro de rexistro: 4.466 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 09/05/1996

Visto o expediente incoado nesta delegación provincial por instancia de Barras Electricas, S.A., con domicilio en rúa Cidade de Viveiro, 4-1º, Lugo, en solicitude de autorización para instalar L.M.T. Subt. e C.T. edificio Paulino García-Rúa Basanta Silva (Vilalba), e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Begasa, a instalación de liña de media tensión subterránea a 20 kV, con cable UNE D.H.V. 15/25 kV, de 1x150 mm Al, cunha lonxitude de 120 metros. Centro de transformación de 630 kVA 20.000/400-231 ±2,5% +5% V, para subministración eléctrica ó edificio Paulino García, na rúa Basanta Silva, en Vilalba.
Esta autorización non supón a aprobación do proxecto.
Lugo, 12 de abril 1996.
Jesús Bendaña Suárez
Delegado provincial de Lugo
9602199
CORRECCIÓN de erros.-Resolución do 21 de novembro de 1995 pola que se lle autorizan, con carácter experimental, novas ensinanzas de formación profesional específica ó centro Azorín da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/05/1996

Advertidos erros na resolución publicada no DOG nº 15, do 22 de xaneiro de 1996, cómpre efectua-las correspondentes correccións:
-Na páxina 551, onde di: «Examinada a solicitude formulada por Raquel Pichel Guerrero, directora do centro privado homologado Azorín da Coruña», debe engadirse a continuación: «sito na Ronda de Outeiro 228, baixo, da Coruña».
-No punto 2º onde di: «que funcionará ó longo dos cursos escolares 1995-1996 e 1996-1997», debe dicir: «que funcionará ó longo dos cursos escolares 1996-1997 e 1997-1998».
3283
DECRETO 182/1996, do 9 de maio, polo que se aproba o escudo heráldico do concello de Riotorto.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/05/1996

O Concello de Riotorto considerou conveniente adopta-lo seu escudo heráldico para perpetuar, con simboloxía adecuada e conforme as normas da heráldica, os feitos máis relevantes do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regu
lamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día nove de maio de mil novecentos noventa e seis,
DISPOÑO:
Artigo único.-Aproba-lo escudo heráldico do concello de Riotorto (Lugo), que quedará organizado do seguinte xeito: de ouro, e sobre ondas de azur e prata unha árbore da súa cor acompañada de dúas fouces tamén da súa cor; bordura de sinople con oito estrelas de ouro. Ó timbre, coroa real pechada.
Santiago de Compostela, nove de maio de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
96-2388
DECRETO 181/1996, do 9 de maio, polo que se aproba o escudo heráldico do concello da Teixeira.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/05/1996

O Concello da Teixeira considerou conveniente adopta-lo seu escudo heráldico para perpetuar con simboloxía adecuada e conforme as normas da heráldica, os feitos máis relevantes do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobacion definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día nove de maio de mil novecentos noventa e seis,
DISPOÑO:
Artigo único.-Aproba-lo escudo heráldico do concello da Teixeira, que quedará organizado do seguin
te xeito: de sinople, dúas espigas de ouro, postas en aspa e acompañadas, no centro do xefe, dun acio de uvas do mesmo; bordura de ouro con oito aspas de sinople. Ó timbre, coroa real pechada.
Santiago de Compostela, nove de maio de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
96-3688
DECRETO 180/1996, do 9 de maio, polo que se aproba a bandeira do concello da Mezquita.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/05/1996

O Concello da Mezquita considerou conveniente adopta-la súa bandeira para perpetuar con simboloxía adecuada e conforme as normas da heráldica, os feitos máis relevantes do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobacion definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto
258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día nove de maio de mil novecentos noventa e seis,
DISPOÑO:
Artigo único.-Aproba-la bandeira do concello da Mezquita, que quedará organizado do seguinte xeito: sobre pano azul, un cadeado de branco disposto no centro e resaltado de dúas chaves de amarelo postas en aspa.
Santiago de Compostela, nove de maio de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
96-3688
DECRETO 179/1996, do 17 de maio, polo que se lle concede a Medalla de Ouro de Galicia a Jorge Fernando Branco de Sampaio, presidente da República de Portugal.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/05/1996

En atención ós méritos que concorren en Jorge Fernando Branco de Sampaio, presidente da República de Portugal e ó amparo do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 137/1992, do 5 de xuño, é vontade do Goberno galego outorgarlle a súa máis alta distinción.
Polo tanto e logo de acordo do Consello da Xunta de Galicia na súa reunión do día dezasete de maio de mil novecentos noventa e seis,
DISPOÑO:
Concederlle a Medalla de Ouro de Galicia a Jorge Fernando Branco de Sampaio, presidente da República de Portugal.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
3696
CORRECCIÓN de erros.-Orde do 30 de maio de 1996 pola que se regula o exercicio da inspección ambiental única e tramitación de denuncias ambientais.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 28/06/1996

Advertidos erros no modelo de denuncia ou reclamación ambiental, correspondente á citada orde
publicada no DOG nº 110, do 5 de xuño de 1996, publícase novamente íntegro o anexo III a seguir:
DECRETO 174/1996, do 17 de maio, polo que se nomea a José Manuel Gabeiras Vérez delegado territorial da Consellería de Pesca, Marisqueo e Acuicultura en Vigo.
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 18/05/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día dezasete de maio de mil novecentos noventa e seis,
Nomeo a José Manuel Gabeiras Vérez delegado territorial da Consellería de Pesca, Marisqueo e Acuicultura en Vigo.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
Juan Caamaño Cebreiro
Conselleiro de Pesca, Marisqueo e Acuicultura
96-3531
DECRETO 173/1996, do 17 de maio, polo que se nomea a Juan Manuel López García director xeral de Pesca e Industrias Pesqueiras da Consellería de Pesca, Marisqueo e Acuicultura.
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 18/05/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día dezasete de maio de mil novecentos noventa e seis,
Nomeo director xeral de Pesca e Industrias Pesqueiras da Consellería de Pesca, Marisqueo e Acuicultura a Juan Manuel López García.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
Juan Caamaño Cebreiro
Conselleiro de Pesca, Marisqueo e Acuicultura
9603799
DECRETO 259/1996, do 27 de xuño, polo que se modifican os estatutos da S.A. de Xestión do Plan Xacobeo-93.
CONSELLERÍA DE ECONOMÍA E FACENDA — I. DISPOSICIÓNS XERAIS — 28/06/1996

A experiencia obtida en relación co funcionamento do consello de administración da S.A. de Xestión do Plan Xacobeo-93 aconsella a reducción do seu número de membros, de tal xeito que se facilite a axilidade das súas actuacións e permita, ó mesmo tempo, mante-la operatividade da sociedade para atender ó cumprimento dos compromisos adquiridos e á conservación do Camino de Santiago.
Por outra banda, trala modificación parcial da estructura orgánica da Xunta de Galicia producida polo Decreto 212/1996, do 6 de xuño, considérase oportuno cambia-la presidencia do consello de administración.
Por iso, de conformidade co disposto no artigo 111 do Decreto 50/1989, do 9 de marzo, polo que se aproba o regulamento para a execución da Lei 3/1989, do 12 de abril, do patrimonio da Comunidade Autónoma galega, e por proposta da Consellería de Economía e Facenda, logo de deliberación do Consello da Xunta de Galicia na súa reunión do día vintesete de xuño de mil novecentos noventa e seis,
DISPOÑO:
Artigo único.-Modifícase o artigo 17 dos estatutos da S.A. de Xestión do Plan Xacobeo-93, aprobado polo Decreto 377/1991, do 19 de setembro, que queda redactado nos seguintes termos:
«Artigo 17º.-O consello de administración.
1. O consello de administración estará integrado por un mínimo de cinco e un máximo de sete conselleiros, que serán nomeados pola xunta xeral.
2. Será presidente do consello de administración da S.A. de Xestión do Plan Xacobeo-93 o conselleiro de Cultura e Comunicación Social.
3. O secretario do consello de administración será elixido polo consello de entre os seus membros, por proposta do presidente, e en defecto da súa asistencia asumirá as súas funcións o conselleiro de menor idade».
Disposición derradeira
O presente decreto entrará en vigor o día da súa publicación no Diario Oficial de Galicia.
Santiago de Compostela, vintesete de xuño de mil novecentos noventa e seis.
Manuel Fraga Iribarne
Presidente
Antonio Orza Fernández
Conselleiro de Economía e Facenda
DECRETO 172/1996, do 17 de maio, polo que se nomea a Juan Jesús Gestal Otero director xeral de Saúde Pública da Consellería de Sanidade e Servicios Sociais.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 18/05/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais, e logo de deliberación do Consello da Xunta de Galicia na súa reunión do día dezasete de maio de mil novecentos noventa e seis,
Nomeo a Juan Jesús Gestal Otero director xeral de Saúde Pública da Consellería de Sanidade e Servicios Sociais.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
9603798
DECRETO 171/1996, do 17 de maio, polo que se nomea a Valeriano Martínez García director xeral de Recursos Humanos do Servicio Galego de Saúde.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 18/05/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais, e logo de deliberación do Consello da Xunta de Galicia na súa reunión do día dezasete de maio de mil novecentos noventa e seis,
Nomeo a Valeriano Martínez García director xeral de Recursos Humanos do Servicio Galego de Saúde.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
3796
DECRETO 166/1996, do 17 de maio, polo que se dispón que cese Juan Manuel Diz Guedes, como conselleiro de Xustiza, Interior e Relacións Laborais.
PRESIDENCIA — II. AUTORIDADES E PERSOAL — 18/05/1996

En virtude do establecido no artigo 26, alínea 1, da Lei de Galicia 1/1983, do 22 de febreiro, da Xunta e do seu presidente, na redacción dada pola Lei de Galicia 11/1988, do 20 de outubro,
DISPOÑO:
Que cese, por pasar a outro destino, na súa condición de conselleiro de Xustiza, Interior e Relacións Laborais, Juan Manuel Diz Guedes, agradecéndolle os servicios prestados.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
3810
DECRETO 168/1996, do 17 de maio, polo que se dispón que cese Carlos Negreira Souto como director xeral de Recursos Humanos do Servicio Galego de Saúde.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 18/05/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais, e logo de deliberación do Consello da Xunta de Galicia na súa reunión do día dezasete de maio de mil novecentos noventa e seis,
DISPOÑO:
Que cese, por pasar a outro destino, Carlos Negreira Souto como director xeral de Recursos Humanos do Servicio Galego de Saúde, agradecéndolle os servicios prestados.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
9603797
DECRETO 170/1996, do 17 de maio, polo que se nomea a Carlos Negreira Souto secretario xeral da Consellería de Sanidade e Servicios Sociais.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 18/05/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais, e logo de deliberación do Consello da Xunta de Galicia na súa reunión do día dezasete de maio de mil novecentos noventa e seis,
Nomeo a Carlos Negreira Souto secretario xeral da Consellería de Sanidade e Servicios Sociais.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
3795
DECRETO 169/1996, do 17 de maio, polo que se dispón que cese Juan Manuel López García como delegado territorial da Consellería de Pesca, Marisqueo e Acuicultura en Vigo.
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 18/05/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día dezasete de maio de mil novecentos noventa e seis,
DISPOÑO:
Que cese, por pasar a outro destino, Juan Manuel López García como delegado territorial da Consellería de Pesca, Marisqueo e Acuicultura en Vigo, agradecéndolle os servicios prestados.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
Juan Caamaño Cebreiro
Conselleiro de Pesca, Marisqueo e Acuicultura
3794
DECRETO 167/1996, do 17 de maio, polo que se dispón que cese Antonio Peleteiro Fernández como director xeral de Ensinanzas Profesionais e Formación de Adultos da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 18/05/1996

En virtude do establecido nos artigos 4.13º e 32.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta da conselleiro de Educación e Ordenación Universitaria, e logo de deliberación da Consello da Xunta de Galicia na súa reunión do día dezasete de maio de mil novecentos noventa e seis,
DISPOÑO:
Que cese, por pasar a outro destino, Antonio Peleteiro Fernández como director xeral de Ensinanzas Profesionais e Formación de Adultos da Consellería de Educación e Ordenación Universitaria, agradecéndolle os servicios prestados.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
Juan Piñeiro Permuy
Conselleiro de Educación e Ordenación Universitaria
9603793
DECRETO 151/1996, do 6 de maio, polo que se dispón que cese José Manuel Romay Beccaría, como conselleiro de Sanidade e Servicios Sociais.
PRESIDENCIA — II. AUTORIDADES E PERSOAL — 07/05/1996

En virtude do establecido no artigo 26, alínea 1, da Lei 1/1983, do 22 de febreiro, da Xunta e do seu presidente, na redacción dada pola Lei 11/1988, do 20 de outubro,
DISPOÑO:
Que cese, por pase a outro destino, na súa condición de conselleiro de Sanidade e Servicios Sociais, José Manuel Romay Beccaría, agradecéndolle os servicios prestados.
Santiago de Compostela, seis de maio de mil novecentos noventa e seis.
Manuel Fraga Iribarne
Presidente
2709
ORDE do 12 de abril de 1996 pola que se autoriza o cambio de denominación do Instituto de Formación Profesional do Porriño (Pontevedra) e do Instituto de Educación Secundaria e Profesional de Meira (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/05/1996

Vista a Orde do 18 de decembro de 1991 (DOG do 14 de xaneiro de 1992) pola que se establece o procedemento para a denominación de centros públicos de ensino non universitario, así como os correspondentes informes, esta consellería,
DISPÓN:
Autoriza-los cambios de denominación dos centros que no anexo se relacionan.
Santiago de Compostela, 12 de abril de 1996.
Juan Piñeiro Permuy
Conselleiro de Educación e Ordenación Universitaria
ANEXO:
Provincia: Pontevedra.
Concello: O Porriño.
Código do centro: 36019529
Denominación: Instituto de Formación Profesional do Porriño.
Nova denominación: Instituto de Educación Secundaria Profesional Ribeira do Louro.
Provincia: Lugo.
Concello: Meira.
Código do centro: 27016303
Denominación: Instituto de Educación Secundaria e Profesional de Meira.
Nova denominación: Instituto de Educación Secundaria Pedregal de Irimia.
2201
RESOLUCIÓN do 18 de xuño de 1996 pola que se convoca unha bolsa de investigación para o Arquivo de Planificación e Normalización Lingüística da Ponencia de Lingua.
CONSELLO DA CULTURA GALEGA — III. OUTRAS DISPOSICIÓNS — 28/06/1996

O Consello da Cultura Galega convoca unha bolsa de investigación dun traballo de planificación lingüística.
1. Duración.
A bolsa terá unha duración de catro meses.
2. Dotación económica.
A bolsa terá unha dotación de 50.000 ptas. mensuais.
Para atende-lo gasto que supón a bolsa existe crédito suficiente na aplicación 03.01.111D.480 do orzamento vixente.
3. Requisitos.
Poderán optar á bolsa tódolos españois, maiores de idade, e con plena capacidade para obrar, que reúnan os seguintes requisitos:
a) Seren licenciados universitarios en filoloxía galega.
b) Non ser traballadores por conta propia ou allea, nin recibir remuneración de ningún tipo ou gozar dunha bolsa ou axuda semellante.
4. Solicitudes.
Os solicitantes entregarán na sede do Concello da Cultura Galega (Pazo de Raxoi, 2ª planta, Santiago de Compostela), dentro do prazo de dez días contados a partir da publicación desta convocatoria no Diario Oficial de Galicia, a seguinte documentación:
-Instancia de solicitude dirixida ó presidente do Consello da Cultura Galega.
-Titulación universitaria.
-Currículum vitae con indicación dos estudios, actividades e documentación acreditativa de tódolos méritos que se aleguen.
-Declaración xurada de non desempeñar actividade profesional remunerada por conta propia ou allea, nin gozar de bolsas ou axudas equiparables á convocada.
5. Selección dos bolseiros.
A selección dos bolseiros será realizada pola comisión cualificadora que fará unha valoración dos méritos achegados.
6. Comisión cualificadora.
A comisión cualificadora estará composta por tres membros do Consello da Cultura Galega. A comisión cualificadora poderá comprobar se os solicitantes posúen suficientes coñecementos de lingua galega para desempeña-la súa función.
7. Nomeamento.
Os bolseiros serán nomeados polo presidente do Consello da Cultura Galega por proposta da Comisión Cualificadora. Os bolseiros seleccionados deberán presentarse na sede do consello dentro dos dez días seguintes ó da notificación da súa selección, co obxecto de recolle-las súas credenciais acreditativas e comeza-la súa actividade.
8. Incidencias.
A solicitude de bolsas implica o coñecemento e aceptación das presentes bases.
A condición de bolseiro non dará lugar a relación laboral nin administrativa co consello da Cultura Galega.
Santiago de Compostela, 19 de xuño de 1996.
María Xosé Rodríguez Galdo
Secretaria do Consello da Cultura Galega
RESOLUCIÓN do 18 de xuño de 1996 pola que se convoca unha bolsa de investigación para o Arquivo de Planificación e Normalización Lingüística da Ponencia de Lingua.
CONSELLO DA CULTURA GALEGA — III. OUTRAS DISPOSICIÓNS — 28/06/1996

O Consello da Cultura Galega convoca unha bolsa de investigación para a realización dun traballo de documentación.
1. Duración.
A bolsa terá unha duración de catro meses.
2. Dotación económica.
A bolsa terá unha dotación de 50.000 ptas. mensuais.
Para atende-lo gasto que supón a bolsa existe crédito suficiente na aplicación 03.01.111D.480 do orzamento vixente.
3. Requisitos.
Poderán optar á bolsa tódolos españois, maiores de idade, e con plena capacidade para obrar, que reúnan os seguintes requisitos:
a) Seren licenciados universitarios en ciencias sociais ou humanas.
b) Non ser traballadores por conta propia ou allea, nin recibir remuneración de ningún tipo ou gozar dunha bolsa ou axuda semellante.
4. Solicitudes.
Os solicitantes entregarán na sede do Consello da Cultura Galega (Pazo de Raxoi, 2ª planta, Santiago de Compostela), dentro do prazo de dez días contados a partir da publicación desta convocatoria no Diario Oficial de Galicia, a seguinte documentación:
-Instancia de solicitude dirixida ó presidente do Consello da Cultura Galega.
-Titulación universitaria.
-Currículum vitae con indicación dos estudios, actividades e documentación acreditativa de tódolos méritos que se aleguen.
-Declaración xurada de non desempeñar actividade profesional remunerada por conta propia ou allea, nin gozar de bolsas ou axudas equiparables á convocada.
5. Selección dos bolseiros.
A selección dos bolseiros será realizada pola comisión cualificadora que fará unha valoración dos méritos achegados.
6.Comisión cualificadora.
A comisión cualificadora estará composta por tres membros do Consello da Cultura Galega. A comisión cualificadora poderá comprobar se os solicitantes
posúen suficientes coñecementos de lingua galega para desempeña-la súa función.
7. Nomeamento.
Os bolseiros serán nomeados polo presidente do Consello da Cultura Galega por proposta da comisión cualificadora. Os bolseiros seleccionados deberán presentarse na sede do consello dentro dos dez días seguintes ó da notificación da súa selección, co obxecto de recolle-las súas credenciais acreditativas e comeza-la súa actividade.
8. Incidencias.
A solicitude de bolsas implica o coñecemento e aceptación das presentes bases.
A condición de bolseiro non dará lugar a relación laboral nin administrativa co Consello da Cultura Galega.
Santiago de Compostela, 19 de xuño de 1996.
María Xosé Rodríguez Galdo
Secretaria do Consello da Cultura Galega
DECRETO 260/1996, do 27 de xuño, polo que se dispón que cese José Carlos del Álamo Jiménez como director xeral de Montes e Medio Ambiente Natural da Consellería de Agricultura, Gandería e Montes.
CONSELLERÍA DE AGRICULTURA, GANDERÍA E MONTES — II. AUTORIDADES E PERSOAL — 28/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de agricultura, Gandería e Mon
tes, logo de deliberación do Consello da Xunta de Galicia na súa reunión do día vintesete de xuño de mil novecentos noventa e seis,
DISPOÑO:
Que cese, por pasar a outro destino, José Carlos del Álamo Jiménez como director xeral de Montes e Medio Ambiente Natural, agradecéndolle os servicios prestados.
Santiago de Compostela, vintesete de xuño de mil novecentos noventa e seis.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
DECRETO 261/1996, do 27 de xuño, polo que se nomea director xeral de Montes e Medio Ambiente Natural da Consellería de Agricultura, Gandería e Montes a Tomás José Fernández-Couto Juanas.
CONSELLERÍA DE AGRICULTURA, GANDERÍA E MONTES — II. AUTORIDADES E PERSOAL — 28/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Agricultura, Gandería e Montes, logo de deliberación do Consello da Xunta de Galicia na súa reunión do día vintesete de xuño de mil novecentos noventa e seis
Nomeo a Tomás José Fernández-Couto Juanas director xeral de Montes e Medio Ambiente Natural da Consellería de Agricultura, Gandería e Montes.
Santiago de Compostela, vintesete de xuño de mil novecentos noventa e seis.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
ORDE do 24 de xuño de 1996 sobre delegación de competencias no secretario xeral da Consellería de Cultura e Comunicación Social.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 28/06/1996

A actividade administrativa da Consellería de Cultura e Comunicación Social supón unha concentración de funcións arredor do seu titular que aconsella, dado o seu volume, recorrer á delegación de competencias no secretario xeral da consellería, sen esquece-lo debido respecto ós principios que informan a actividade administrativa e que a nosa Constitución recolle no seu artigo 103.1º
A delegación de competencias permite a axilización administrativa necesaria que redunda en beneficio tanto da Administración como dos administrados, dentro do máis rigoroso respecto ás garantías xurídicas que a tutela dos intereses públicos esixe.
Na súa virtude, facendo uso das facultades que confiren os artigos 43.3º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e 13 da Lei 30/1992, do 26 de novembro, de réxime xurídico das administracións públicas e do procedemento administrativo común e demais disposicións de xeral aplicación,
DISPOÑO:
Artigo 1º
Deléganse no secretario xeral as seguintes competencias:
a) O despacho e resolución daqueles expedientes e asuntos de índole administrativa que estean atribuídos ó titular da consellería.
b) Autorizar e dispoñe-los gastos xerais dos servicios da Consellería de Cultura e Comunicación Social, así como o seu compromiso e liquidación, ata o límite dos créditos autorizados e non reservados á aprobación do Consello da Xunta de Galicia, solicitando da Consellería de Economía e Facenda a ordenación dos pagamentos.
c) As funcións que, como órgano de contratación, lle son atribuídas ó titular da consellería pola lexislación vixente.
d) As facultades que lle corresponden ó conselleiro en materia de persoal da súa consellería, nos termos establecidos no artigo 15 da Lei 4/1988, do 26 de maio, e demais, disposicións en vigor.
Artigo 2º
As resolucións administrativas que se adopten facendo uso das delegacións contidas na presente orde, farán constar expresamente esta circunstancia, e consideraranse dictadas pola autoridade que a conferiu.
Artigo 3º
En calquera momento, o conselleiro poderá reclama-lo exercicio das competencias que son delegadas por esta orde, das que quedan excluídos, en todo caso, os supostos previstos no artigo 13.2º da Lei 30/1993, do 26 de novembro, de réxime xurídico das administracións públicas e do procedemento administrativo común, e no artigo 44.2º da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro.
Disposición derrogatoria
Quedan derrogadas cantas disposicións de igual e inferior rango se opoñan ó establecido na presente orde.
Disposición derradeira
A presente orde entrará en vigor o día da súa publicación no Diario Oficial de Galicia.
Santiago de Compostela, 24 de xuño de 1996.
Jesús Pérez Varela
Conselleiro de Cultura e Comunicación Social